Ceredigion

Ceredigion (prononce en kimra kɛrɛˈdɪɡjɔn) estas graflando kaj iama regno en mezokcidenta Kimrio. Kiel Cardiganshire (en kimra Sir Aberteifi), ĝi estis kreata en 1282, kaj estis rekonstituita kiel graflando laŭ tiu nomo en 1996, por reveni al Ceredigion post unu tago. Laŭ etendo la nuna graflando estas pli malpli identa kun la historia graflando. Ceredigion estas marborda graflando, borde kun Kardigana Golfo okcidente, Gwynedd norde, Powys oriente, Carmarthenshire sude kaj Pembrokeshire sudokcidente. Ties areo estas de 1 783 km². La populacio de la graflando estis laŭ la censo de 2001 de 74 941 loĝantoj. La ĉefaj setlejoj estas Aberaeron, Aberarth, Aberporth, Aberystwyth, Borth, Cardigan, Lampeter, Llanddewi Brefi, Llandysul, Llanilar, Llanrhystud, New Quay, Penparcau kaj Tregaron. La plej grandaj el tiuj estas Aberystwyth kaj Cardigan. Inter aliaj setlejoj menciindas la vilaĝeto Llanfair Clydogau.